68.   ΑΠΟΦΑΣΗ ΤΡΑΠΕΖΑΣ ΤΗΣ ΕΛΛΑΔΟΣ Η ΕΠΙΤΡΟΠΗ ΝΟΜΙΣΜΑΤΙΚΩΝ  ΚΑΙ ΠΙΣΤΩΤΙΚΩΝ ΘΕΜΑΤΩΝ Αριθ. 284 της 24/31 Μαρτ. 1992 (ΦΕΚ Α΄ 48) (Συνεδρίαση 494/26.2.92, θέμα 2) Συμπλήρωση της ΠΔ/ΤΕ 1379/24.10.88, όπως ισχύει, που καθορίζει τις προϋποθέσεις παροχής άδειας για ίδρυση πιστωτικού ιδρύματος στην Ελλάδα. Αφού έλαβε υπόψη: α)Την ΠΔ/ΤΕ 1379/24.10.88, όπως ισχύει. β)Τη σκοπιμότητα καθιέρωσης υποχρέωσης για υποβολή ορισμένων συμπληρωματικών δικαιολογητικών με στόχο την πληρέστερη και ορθότερη αξιολόγηση από την Τράπεζα της Ελλάδος αιτημάτων για ίδρυση νέων πιστωτικών ιδρυμάτων, αποφάσισε: Να συμπληρώσει την ΠΔ/ΤΕ 1379/24.10.88, όπως ισχύει και να καθορίσει τα ακόλουθα: Α.Εκτός από τις βεβαιώσεις και τα λοιπά δικαιολογητικά που αναφέρονται στις παρ. 2(β), 2(δ) και 2(ζ) της ΠΔ/ΤΕ 1379/88, υποχρεωτικά υποβάλλονται και τα πιο κάτω κατά περίπτωση αναφερόμενα πρόσθετα δικαιολογητικά: 1.Για τους μετόχους που κατέχουν ποσοστό 10% και άνω των δικαιωμάτων ψήφου ή είναι μεταξύ των δέκα μεγαλυτέρων μετόχων του πιστωτικού ιδρύματος υποβάλλονται: α.Αντίγραφο ποινικού μητρώου (προκειμένου περί μετόχων που είναι φυσικά πρόσωπα). β.Πιστοποιητικό μη κυρήξεως σε πτώχευση. γ.Κυρωμένα αντίγραφα δηλώσεων φορολογίας εισοδήματος και των αντιστοίχων εκκαθαριστικών σημειωμάτων των τριών τελευταίων ετών. Σε περίπτωση νομίμου απαλλαγής από υποχρέωση υποβολής δήλωσης φορολογίας εισοδήματος ή σε περίπτωση που τα χρηματικά μέσα απόκτησης των μετοχών προέρχονται από εισοδήματα που νομίμως δεν περιελήφθησαν στις φορολογικές δηλώσεις, οι ενδιαφερόμενοι πρέπει να προσκομίσουν άλλα αποδεικτικά στοιχεία, από τα οποία να προκύπτει η προέλευση των χρηματικών μέσων για την απόκτηση των μετοχών. δ.Προκειμένου περί μετόχων που είναι νομικά πρόσωπα, στοιχεία από τα οποία να προκύπτει η ταυτότητα των φυσικών προσώπων που άμεσα ή έμμεσα ελέγχουν τα νομικά αυτά πρόσωπα με παράλληλη ανάληψη υποχρέωσης να γνωστοποιείται αμέσως στην Τράπεζα της Ελλάδος κάθε αλλαγή των εν λόγω φυσικών προσώπων. (Μετά την σελ. 120,842) Σελ. 120,843 Τεύχος 1141-Σελ. 81 Νομοθεσία περί Τραπεζών (Γενικά) 12.Θ.α.68 2.Για τα δύο πρόσωπα που θα έχουν την ευθύνη της λειτουργίας του πιστωτικού ιδρύματος υποβάλλονται: α.Τα υπό στοιχ. 1(α) και 1(β) αναφερόμενα πιο πάνω δικαιολογητικά. β.Πλήρη βιογραφικά σημειώματα με πληροφορίες για την κατάρτιση και επαγγελματική εμπειρία τους στον χρηματοπιστωτικό τομέα. γ.Δύο συστατικές επιστολές για το κάθε πρόσωπο που να υποβοηθούν την αξιολόγηση από την Τράπεζα της Ελλάδος της καταλληλότητας των προσώπων αυτών να αναλάβουν  την ευθύνη λειτουργίας του πιστωτικού ιδρύματος. Οι συστατικές επιστολές δεν θα πρέπει να προέρχονται από μετόχους, υποψήφια μέλη του διοικητικού συμβουλίου ή υποψήφια στελέχη του υπό ίδρυση πιστωτικού ιδρύματος. 3.Τα πιο πάνω στοιχ. 2(α)-(γ) θα πρέπει να υποβληθούν πριν από την έναρξη λειτουργίας του πιστωτικού ιδρύματος και για τον προοριζόμενο ως υπεύθυνο για την άσκηση του εσωτερικού ελέγχου του πιστωτικού ιδρύματος. 4.Για τα μέλη του διοικητικού συμβουλίου του πιστωτικού ιδρύματος, υποβάλλονται πριν από την έναρξη λειτουργίας του πιστωτικού ιδρύματος τα υπό στοιχ. 1(α) και 1(β) αναφερόμενα πιο πάνω δικαιολογητικά. Β.Διευκρινίζεται ότι η Τράπεζα της Ελλάδος διατηρεί το δικαίωμα να ζητεί πρόσθετες πληροφορίες ή διευκρινίσεις σχετικά με τα στοιχεία που υποβάλλονται με βάση την ΠΔ/ΤΕ 1379/88 και τα πιο πάνω αναφερόμενα. Γ.Καθορίζεται ότι στο διοικητικό συμβούλιο του υπό ίδρυση πιστωτικού ιδρύματος θα συμπεριλαμβάνεται υποχρεωτικά τουλάχιστον ένα εκ των δύο προσώπων που έχουν την ευθύνη λειτουργίας του πιστωτικού ιδρύματος. Τα υπόλοιπα μέλη του διοικητικού συμβουλίου θα ενεργούν μόνο συλλογικά, στα πλαίσια του διοικητικού συμβουλίου. Σελ. 120,844 Τεύχος 1141-Σελ. 82 12.Θ.α.68 Νομοθεσία περί Τραπεζών (Γενικά) 